CELEX: 62021TN0717
Language: mt
Date: 2021-11-08 00:00:00
Title: Kawża T-717/21: Rikors ippreżentat fit-8 ta’ Novembru 2021 – ICA Traffic vs Il-Kummissjoni

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/51
            
         
      Rikors ippreżentat fit-8 ta’ Novembru 2021 – ICA Traffic vs Il-Kummissjoni
      (Kawża T-717/21)
      (2022/C 2/71)
      Lingwa tal-kawża: il-Ġermaniż
      
         Partijiet
      
      
         Rikorrent: ICA Traffic GmbH (Dortmund, il-Ġermanja) (rappreżentanti: S. Hertwig u C. Vogt, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta sa fejn il-ftehim qafas konkluż mal-kumpannija UVD Robots APS għall-kunsinna ta’ massimu ta’ 200 robot ta’ diżinfezzjoni waqaf jipproduċi l-effetti tiegħu ladarba ntlaħqet il-kwantità massima nnotifikata;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Ir-rikors huwa bbażat fuq il-motiv li ġej.
      Id-deċiżjoni tal-Kummissjoni Ewropea, innotifikata fl-istqarrija għall-istampa tal-21 ta’ Settembru 2021, li takkwista 100 robot addizzjonali minkejja l-fatt li l-ftehim qafas kien sar ineffettiv, tmur kontra l-prinċipju ta’ legalità tal-amministrazzjoni previst mid-dritt tal-Unjoni u stabbilit fid-dritt primarju permezz tal-Artikolu 263(2) TFUE flimkien mal-Artikolu 264 TFUE.
      Fil-Kawża C-23/20 (1), il-Qorti tal-Ġustizzja tal-Unjoni Ewropea ddeċidiet li l-ftehim qafas waqaf jipproduċi l-effetti tiegħu ladarba l-kwantità massima stabbilita fl-avviż ta’ kuntratt kienet intlaħqet. Id-deċiżjoni tal-Kummissjoni Ewropea li tordna 100 robot addizzjonali ta’ diżinfezzjoni abbażi tal-ftehim qafas konkluż mal-kumpannija UVD Robots APS għall-kunsinna ta’ massimu ta’ 200 robot ta’ diżinfezzjoni tikser, għaldaqstant, l-Artikolu 49 tad-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE (2), kif ukoll il-punti 7, 8 u 10(a) tal-Parti C tal-Anness V tal-imsemmija direttiva, moqri flimkien mal-Artikolu 33 ta’ din u l-prinċipji ta’ ugwaljanza fit-trattament u ta’ trasparenza stabbiliti fl-Artikolu 18(1) ta’ din id-direttiva.
      
         (1)  Sentenza tas-17 ta’ Ġunju 2021, Simonsen & Weel, C-23/20, EU:C:2021:490.
      
         (2)  ĠU 2014, L 94, p. 65, rettifika fil-ĠU 2015, L 275, p. 68.